Álelúya ! Mvɔ̌m ai é mod a ḿbada Ǹtondôbə a diŋǐ fə məmvéndé móé: 2Mvɔŋ bod dzié yayi bɔ̌ ngul á sí, ebəgá tə́tə̄lə́ bod yâyi tóban ai ǹtótōmaamaa, akúmá ai bisá bí nə̄ á ndá dzīē, sósōō wōē á nə á ńnomó etɔá. 4Á díbī étēde m̀fyɛ wátōle ású ébá bə́ nə́ ǹnə́m tə́tə̄lə́, a nə ngɔ́l, afu ńnə́m ai sósōō. 5Mod a bɔ m̀bəŋ éyɔŋ a yén ngɔ́l, a koləgě fə: a yi kom óyīlí sósōō á mam móé: 6á ńtíé kɔ́m a yə́mə̄ á kpím anə́ ékǔm, bə́ ḿbāā hə bə́ kələ bâtsog nyé á ńnomó etɔá ! 7Ǎ mbádā kig miǹsás mí ḿbə̂ fwé, ǹnə́m wóé ó nə ai ndi, a fidi Ǹtondôbə; ǹnə́m á mɛs, ǎ mbādā kig dzóm; a nə hḿ dzǎm dɔɔlɔ̌ mīńzīzíŋ míé. 9A nə akab, a kad və́ mīḿbūbúá ai afáŋ: sósōō wōē á tɔ̄á á ńnomó etɔá, asú díé lábɛdəban ai dzǐn. 10Ǹku ǹyə́bə a yén nyē, a mǎn fam, ǎ ngáladan məkəg, a ngáman sulan: miǹtámáŋ bəku bə́ ńyə́bə́ myâyi mǎn dzāŋ.